CELEX: 32014D0362
Language: el
Date: 2014-06-13 00:00:00
Title: 2014/362/EΕ: Εκτελεστική απόφαση της Επιτροπής, της 13ης Ιουνίου 2014 , για την τροποποίηση της απόφασης 2009/109/ΕΚ σχετικά με την οργάνωση προσωρινού πειράματος, στο πλαίσιο του οποίου προβλέπονται ορισμένες παρεκκλίσεις για την εμπορία μειγμάτων σπόρων που προορίζονται για τη σπορά κτηνοτροφικών φυτών σύμφωνα με την οδηγία 66/401/ΕΟΚ του Συμβουλίου [κοινοποιηθείσα υπό τον αριθμό C(2014) 3788]  Κείμενο που παρουσιάζει ενδιαφέρον για τον ΕΟΧ

17.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/58
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 13ης Ιουνίου 2014
   για την τροποποίηση της απόφασης 2009/109/ΕΚ σχετικά με την οργάνωση προσωρινού πειράματος, στο πλαίσιο του οποίου προβλέπονται ορισμένες παρεκκλίσεις για την εμπορία μειγμάτων σπόρων που προορίζονται για τη σπορά κτηνοτροφικών φυτών σύμφωνα με την οδηγία 66/401/ΕΟΚ του Συμβουλίου
   
      
         [κοινοποιηθείσα υπό τον αριθμό C(2014) 3788]
      
   
   (Κείμενο που παρουσιάζει ενδιαφέρον για τον ΕΟΧ)
   
      (2014/362/EΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), και ιδίως το άρθρο 13α,
   Εκτιμώντας τα ακόλουθα:
   
               (1)
            
            
               Η απόφαση 2009/109/ΕΚ της Επιτροπής (2) καθορίζει την οργάνωση, έως τις 31 Μαΐου 2014, προσωρινού πειράματος που επιτρέπει την εμπορία μειγμάτων σπόρων που προορίζονται για τη σπορά κτηνοτροφικών φυτών, τα οποία επίσης περιλαμβάνουν ορισμένα είδη που δεν παρατίθενται στις οδηγίες του Συμβουλίου 66/401/ΕΟΚ, 66/402/ΕΟΚ (3), 2002/55/ΕΚ (4) ή 2002/57/ΕΚ (5), με στόχο να εξακριβωθεί αν τα είδη αυτά πληρούν τις προϋποθέσεις για να συμπεριληφθούν στο άρθρο 2 παράγραφος 1Α της οδηγίας 66/401/ΕΟΚ.
            
         
               (2)
            
            
               Οι πληροφορίες όσον αφορά την παραγωγή, τις συνθήκες πιστοποίησης και την έγκριση για εμπορία μειγμάτων σπόρων για ζωοτροφές εξακολουθούν να είναι ανεπαρκείς και πρέπει να συμπληρωθούν και να ενοποιηθούν. Ως εκ τούτου, είναι αναγκαίο να παραταθεί η διάρκεια του προσωρινού πειράματος.
            
         
               (3)
            
            
               Από την αρχή του προσωρινού πειράματος και ως αποτέλεσμα των έργων έρευνας και ανάπτυξης, διάφορα άλλα είδη αποτελούν προς το παρόν αντικείμενο μελέτης και παρουσιάζουν ενδιαφέρον για μελλοντικά μείγματα. Επομένως, τα είδη Lathyrus cicera, Medicago doliata και Trifolium isthmocarpum θα πρέπει να συμπεριληφθούν στο πεδίο εφαρμογής του πειράματος.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2009/109/ΕΚ τροποποιείται ως εξής:
   
               1.
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Αντικείμενο
               Οργανώνεται προσωρινό πείραμα σε επίπεδο Ένωσης για να εκτιμηθεί αν τα ακόλουθα είδη: Biserrula pelecinus, Lathyrus cicera, Lotus glaber, Lotus uliginosus, Medicago doliata, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium isthmocarpum, Trifolium michelianum, Trifolium squarrosum, Trifolium subterraneum, Trifolium vesiculosum και Vicia benghalensis (στο εξής “τα είδη που αναφέρονται στο άρθρο 1”) μπορούν να διατίθενται για εμπορία ως μείγματα σπόρων ή μέσα σ' αυτά, προκειμένου να αποφασιστεί εάν ορισμένα ή όλα αυτά τα είδη θα πρέπει να περιληφθούν στον κατάλογο των κτηνοτροφικών φυτών στο άρθρο 2 παράγραφος 1 στοιχείο α) της οδηγίας 66/401/ΕΟΚ.».
            
         
               2.
            
            
               Στο άρθρο 9 η ημερομηνία «31 Μαΐου 2014» αντικαθίσταται από την ημερομηνία «31 Μαΐου 2016».
            
         
               3.
            
            
               Στον πίνακα του παραρτήματος I προστίθενται οι ακόλουθες καταχωρίσεις:
               
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           7
                        
                     
                           «Lathyrus cicera
                           
                        
                        
                           80
                        
                        
                           95
                        
                        
                           1,0
                        
                        
                           (γ) (δ) (ε)
                        
                        
                           25
                        
                        
                           1 000
                        
                     
                           
                              Medicago doliata
                           
                        
                        
                           70
                        
                        
                           98
                        
                        
                           2,0
                        
                        
                           (γ) (δ) (ε)
                        
                        
                           10
                        
                        
                           100
                        
                     
                           
                              Trifolium isthmocarpum
                           
                        
                        
                           70 (περιλαμβανομένων των σκληρών σπόρων)
                        
                        
                           98
                        
                        
                           1,0
                        
                        
                           (γ) (δ) (ε)
                        
                        
                           10
                        
                        
                           100»
                        
                     
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Ιουνίου 2014.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ 125 της 11.7.1966, σ. 2298/66.
   
      (2)  Απόφαση 2009/109/ΕΚ της Επιτροπής, της 9ης Φεβρουαρίου 2009, σχετικά με την οργάνωση προσωρινού πειράματος, στο πλαίσιο του οποίου προβλέπονται ορισμένες παρεκκλίσεις για την εμπορία μειγμάτων σπόρων που προορίζονται για τη σπορά κτηνοτροφικών φυτών σύμφωνα με την οδηγία 66/401/ΕΟΚ του Συμβουλίου, ώστε να διαπιστωθεί κατά πόσον ορισμένα είδη που δεν απαριθμούνται στις οδηγίες 66/401/ΕΟΚ, 66/402/ΕΟΚ, 2002/55/ΕΚ ή 2002/57/ΕΚ του Συμβουλίου πληρούν τις απαιτήσεις υπαγωγής στο άρθρο 2 παράγραφος 1 σημείο A της οδηγίας 66/401/ΕΟΚ (ΕΕ L 40 της 11.2.2009, σ. 26).
   
      (3)  Οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (ΕΕ 125 της 11.7.1966, σ. 2309/66).
   
      (4)  Οδηγία 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών (ΕΕ L 193 της 20.7.2002, σ. 33).
   
      (5)  Οδηγία 2002/57/ΕΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών (ΕΕ L 193 της 20.7.2002, σ. 74).